Leqdic-agi yella-d ɣef tmacahut n selyuna . Ama tin i d-yellan deg uḍris n timawit neɣ tin i d-ibanen deg tezlit. Di tazwara newwi-d awal ɣef tmacahut taqbaylit, akked d tezrawin i xedmen inagmayen fella-s, Ama d inagmayen n tmurt-nneɣ, ama d iberraniyen. Syin akkin, nmeslay-d ɣef tsiwelt akked d iferdisen-is. ar taggara nexdem asarwes n tmacahut n Selyuna gar snat n temnaḍin: At Waɛban (Micli), akked Tamurt Uzemmur (Mcedallah), akked d tin i d-ibanen deg tezlit.